CELEX: 62013CN0449
Language: da
Date: 2013-08-12 00:00:00
Title: Sag C-449/13: Anmodning om præjudiciel afgørelse indgivet af tribunal d’instance d’Orléans (Frankrig) den 12. august 2013 — CA Consumer Finance mod Ingrid Bakkaus m.fl.

26.10.2013   
            
            
               DA
            
            
               Den Europæiske Unions Tidende
            
            
               C 313/11
            
         Anmodning om præjudiciel afgørelse indgivet af tribunal d’instance d’Orléans (Frankrig) den 12. august 2013 — CA Consumer Finance mod Ingrid Bakkaus m.fl.
   (Sag C-449/13)
   2013/C 313/20
   Processprog: fransk
   
      Den forelæggende ret
   
   Tribunal d’instance d’Orléans
   
      Parter i hovedsagen
   
   
      Sagsøger: CA Consumer Finance
   
      Sagsøgt: Ingrid Bakkaus, Charline Bonato, født Savary, og Florian Bonato
   
      Præjudicielle spørgsmål
   
   
               1)
            
            
               Skal Europa-Parlamentets og Rådets direktiv 2008/48/EF af 23. april 2008 om forbrugerkreditaftaler (1) fortolkes således, at det påhviler kreditgiver at føre bevis for en korrekt og fuldstændig opfyldelse af de forpligtelser, der er pålagt denne i forbindelse med udarbejdelsen og opfyldelsen af en kreditaftale, som følger af den nationale lovgivning, der gennemfører direktivet?
            
         
               2)
            
            
               Er Europa-Parlamentets og Rådets direktiv 2008/48/EF af 23. april 2008 om forbrugerkreditaftaler til hinder for, at en kreditgiver kan bevise at have opfyldt de forpligtelser, der påhviler denne, korrekt og fuldstændigt, udelukkende ved hjælp af en standardklausul i kreditaftalen, der vedrører forbrugerens anerkendelse af kreditgiverens opfyldelse af sine forpligtelser, uden støtte i dokumenter, der er udfærdiget af kreditgiveren og udleveret til låntageren?
            
         
               3)
            
            
               Skal artikel 8 i Europa-Parlamentets og Rådets direktiv 2008/48/EF af 23. april 2008 om forbrugerkreditaftaler fortolkes således, at den er til hinder for, at en efterprøvning af forbrugerens kreditværdighed foretages alene på grundlag af oplysninger fra forbrugeren, uden en effektiv kontrol af disse oplysninger ved hjælp af andre forhold?
            
         
               4)
            
            
               
                           —
                        
                        
                           Skal artikel 5, stk. 6, i Europa-Parlamentets og Rådets direktiv 2008/48/EF af 23. april 2008 om forbrugerkreditaftaler fortolkes således, at kreditgiveren ikke kan have givet forbrugeren en fyldestgørende forklaring, såfremt kreditgiveren ikke forudgående har efterprøvet forbrugerens økonomiske situation og behov?
                        
                     
                           —
                        
                        
                           Skal artikel 5, stk. 6, i direktiv 2008/48 fortolkes således, at den er til hinder for, at fyldestgørende forklaringer til forbrugeren kun fremgår af kontraktoplysninger i kreditaftalen, uden at der udfærdiges et specifikt dokument?
                        
                     
         
      (1)  Europa-Parlamentets og Rådets direktiv 2008/48/EF af 23.4.2008 om forbrugerkreditaftaler og om ophævelse af Rådets direktiv 87/102/EØF (EUT L 133, s. 66).